recursal/SuperWikiNEXT-32B huggingface dataset:
**சுமிதா தாண்டி** (Smita Tandi) (பிறப்பு: 1992) சத்தீசுகர் மாநிலத்தில் உள்ள ஒரு இந்தியக் காவலர் ஆவார். மருத்துவ சிகிச்சைக்கு பணம் செலுத்த முடியாத மக்களுக்கு உதவ இவர் ஒரு நிதியை அமைத்தார். இவரது மனிதாபிமான முயற்சிகளை அங்கீகரிக்கும் விதமாக 2016இல் நாரி சக்தி விருதைப் பெற்றார்.

தொழில்
------

இவர் காவல் துறையில் காவலராகப் பணிபுரிகிறார்.  2013ஆம் ஆண்டில் காவல்துறையில் பணிபுரிந்த இவரது தந்தை நோய்வாய்ப்பட்டபோது, இவரது குடும்பத்தினரால் சிகிச்சையளிக்க முடியாத நிலையில் இறந்தார். அவரது நினைவாக, மருத்துவ சிகிச்சையை அணுக முடியாதவர்களுக்காக "ஜீவன்தீப்" என்ற நிதியை அமைத்தார்.  2015ஆம் ஆண்டில் இந்த நிதியை மேம்படுத்துவதற்காக இவர் ஒரு முகநூல் கணக்கை ஆரம்பித்தார். இருபது மாதங்களுக்குப் பிறகு கிட்டத்தட்ட 7.2 லட்சம் பேர் இவரைப் பின்தொடர்பவர்களாக இருந்தனர்.  இவர், உதவிக்கான வேண்டுகோளைப் பெறும்யைத் தெரிந்து கொண்டு அதைப் பற்றி முகநூலில் இடுகையிட்டு நிதிக்காக முறையீடு செய்கிறார். 

இவரது மனிதாபிமான முயற்சிகளை அங்கீகரிக்கும் விதமாக 2016இல் இந்திய அரசு நாரி சக்தி விருதை வழங்கியது  இவரது செயல்பாட்டைப் பற்றி இவரது உயர் அதிகாரிகள் கேள்விப்பட்ட பிறகு, இவர் பிலாய் பெண்கள் உதவி மையத்தில் சமூக ஊடகப் புகார்களைக் கையாளும் பிரிவுக்கு பணியமர்த்தப்பட்டார்.

சொந்த வாழ்க்கை
--------------

1992களில் பிறந்த இவர், இந்திய மாநிலமான சத்தீசுகரிலுள்ள துர்க் என்ற நகரத்தில் வசிக்கிறார்.  இவர் கைப்பந்தாட்டத்தில் சத்தீசுகரை பிரதிநிதித்துவப்படுத்துகிறார். 2018 ஆம் ஆண்டில், பிலாசுப்பூர் மற்றும் பாடப்பாரா இடையே தொடர்வண்டியில் தனக்கு நடந்த பாலியல் துன்புறுத்தலைப் பற்றி புகார் அளித்தார். இவரைத் தாக்கியவர் இரயில்வே பாதுகாப்பு படையால் கைது செய்யப்பட்டார்.

மேற்கோள்கள்
-----------

1. 1 2 3 4  Mishra, Ritesh (1 November 2016). "With over 7 lakh followers, Chhattisgarh cop makes Facebook platform to help" (in en). *Hindustan Times*. .
2. ↑  Singh, Sanjay (7 March 2018). "International Women's Day: India's 6 most powerful women who defeated all odds". *Tech Observer*. .
3. ↑  "She is no glam doll, yet she has 7 lakh FB fans: This Chhattisgarh cop deserves a standing ovation". *InUth*. 2 November 2016. .
4. ↑  Gupta, Moushumi Das (4 March 2017). "Nari Shakti in many forms: ISRO scientists, Sheroes, a driver to get top honours" (in en). *Hindustan Times*. .
5. ↑  News Desk (26 January 2018). "President Medal Awardee Inspector Smita Tandi Harassed on Moving Train; Accused Arrested" (in en). *India News*. .
நண்பகலை அறியும் கருவி
**நண்பகலை அறியும் கருவி** அல்லது **இரட்டை பிம்பம் பார்க்கும் கருவி** (*dipleidoscope*) என்பது துல்லியமாக நண்பகலை கணிக்க உதவும் ஒரு கருவியாகும். இதன் பெயர் கிரேக்க மொழியிலிருந்து பெறப்பட்டது.  இக்கருவி, சிறிய தொலைநோக்கி மற்றும் முப்பட்டகத்தைக் கொண்டுள்ள அமைப்பாகும். இது சூரியனின் இரட்டை பிம்பங்களை உருவாக்கும். இந்த இரண்டு பிம்பங்களும் ஒன்றுடன் ஒன்று பொருந்தும் நேரம், துல்லியமான நண்பகலைக் குறிக்கும். இக்கருவி பத்து விநாடிகளுக்குள் உண்மையான நண்பகலை நிர்ணயிக்கும் திறன் கொண்டது.

19ஆம் நூற்றாண்டின் முதல் பாதியில் நண்பகலை அறியும் கருவியை ஜியோவன்னி பாட்டிசுட்டா அமிசி முதலில் கண்டறிந்தார்.

1830ல் லண்டன் நகரைச் சேர்ந்த எட்வர்ட் ஜான் டெண்ட் கால அளவி மற்றும் கடிகார தயாரிப்பாளர். இவர் சூரியனின் இயக்கத்தின் அடிப்படையில் காலத்தைக் கணிக்கும் கடிகாரத்தை வடிவமைத்தார். (ஆனால் 1690 ஆம் ஆண்டில் ஓலே ரோமரால் உருவாக்கப்பட்ட கால நோக்கி மிகவும் சிக்கலானதாகவும்  விலையுயர்ந்ததாகவும் இருந்தது).

1840 களில் நிழலைப் பயன்படுத்திச் செயல்படும் 
கருவிக்கு பதிலாக எதிரொளிப்பை பயன்படுத்தி
செயல்படும் கடிகாரத்தை வடிவமைத்தார். 
இரண்டு ஆண்டுகள் உழைப்பிற்குப்பின் புதிய கடிகாரத்தை வடிவமைத்து, அதற்கு காப்புரிமையும் பெற்றார் (காப்புரிமை எண் 9793).
   இந்தக் கருவியை சூரியன் மற்றும் சந்திரனின் ஒளியில் பயன்படுத்தும் வகையில் அமைக்கப்பட்டுள்ளது சிறப்பாகும். 1851 ல் நடைபெற்ற பெரிய பொருட்காட்சியில் காட்சிப்படுத்தப்பட்டது.

மேற்கோள்கள்
-----------

1. ↑  'Dent's Dipleidoscope, or transit instrument for the correction of time-keepers', The Practical Mechanic and Engineer's Magazine, Jan 1845, pp100-101

வெளியிணைப்புகள்
---------------

* A dipleidoscope of the National Observatory of Athens
**மாலிகாபாத்** *(Malihabad*) என்பது இந்திய மாநிலமான உத்தரப்பிரதேசத்தின் லக்னோ மாவட்டத்தில் உள்ள ஒரு நகரம் மற்றும் பேரூராட்சியாகும். இது வட இந்தியாவில் இதன் மாம்பழங்களுக்காக சர்வதேச அளவில் பாராட்டப்பட்டது. இங்கு வளர்க்கப்படும் பல்வேறு வகையான மாம்பழங்களில், துசேரி மிகவும் பிரபலமான வகையாகும். துசேரியைத் தவிர, சௌசா, பாச்லி, லக்னோவா, ஜௌகரி, சபெடா போன்ற மாம்பழங்களும் இங்கு வளர்க்கப்படுகின்றன.

நிலவியல்
--------

மாலிகாபாத் 6.92 ° வடக்கிலும் 80.72 ° கிழக்கிலும் அமைந்துள்ளது  இது சராசரியாக 128 மீட்டர் (419 அடி) உயரத்தில் உள்ளது .மாலிகாபாத்தின் முக்கிய பகுதிகள் மிர்சகஞ்ச், சையத்வாரா, சௌத்ரானா மற்றும் கேவல்கார். மாலிகாபாத்தின் முக்கிய மக்கள் கிராமப்புறத்தைச் சேர்ந்தவர்கள். அநேகமாக 187 கிராமங்களும் 67 கிராமப் பஞ்சாயத்துகளும் மாலிகாபாத் வட்டத்தின் கீழ் சேர்க்கப்பட்டுள்ளன.

புள்ளிவிவரங்கள்
---------------

2001 மக்கள் தொகைக் கணக்கெடுப்பின்படி, மாலிகாபாத்தின் மக்கள் தொகை 15,806 பேர் என்ற அளவில் இருந்தது. ஆண்கள் 53% மற்றும் பெண்கள் 47%. மாலிகாபாத்தில் சராசரி கல்வியறிவு விகிதம் 52%, இது தேசிய சராசரியான 59.5% ஐ விடக் குறைவு: ஆண் கல்வியறிவு 59%, பெண் கல்வியறிவு 45%. மாலிகாபாத்தில், மக்கள் தொகையில் 16% 6 வயதுக்குட்பட்டவர்கள்.

பொருளாதாரம்
-----------

தசேரி மாம்பழ தோட்டங்கள் இப்பகுதியின் முக்கிய வருமான ஆதாரங்களில் ஒன்றாகும். மாம்பழங்கள் பல அண்டை நாடுகளுக்கு ஏற்றுமதி செய்யப்படுகின்றன. தசேரி மாம்பழம் மிகவும் சுவையாகவும் அதன் இனிப்பு மற்றும் மென்மையான கூழுக்காகவும் அறியப்படுகிறது.

திரைப்படங்களில்
---------------

பிலிம்பேர் விருது வென்றதும், (1979) இந்தியில் சிறந்த திரைப்படத்திற்கான தேசிய திரைப்பட விருதை வென்றதுமான (1978), *ஜூனூன்* என்ற இந்தித்திரைப்படம் பெரும்பாலும் மாலிகாபாத்தின் மகால்களில் படமாக்கப்பட்டது.

குறிப்பிடத்தக்க நபர்கள்
-----------------------

* கௌசு முகமது கான், விளையாட்டு வீரர்
* ஜோசு மாலிகாபாடி, எழுத்தாளர், புரட்சிகர கவிஞர்
* கலீம் உல்லா கான்
* பாஸ்கர் மாலிகபாடி, எழுத்தாளர், இந்தி கவிஞர்
* அருண் மாலிகாபாடி, பொது நபர், மாலிகாபாடி கவிஞர்
* அஜீஸ் அசன் கான் - பொது நபர், அரசியல்வாதி
* அப்ரார் அசன் கான் அசார் மாலிகாபாடி - கவிஞர், எழுத்தாளர்

குறிப்புகள்
-----------

1. ↑   it has tropical monsoon climate (am),it has warm climate all year round.
Falling Rain Genomics, Inc - Malihabad
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
**யாஸ்மின் நாயர்,** இந்தியாவின் மேற்கு வங்காளத்தைப் பூர்விகமாகக் கொண்டவரும், சிகாகோவில் வசித்து வரும் எழுத்தாளரும், சமூக செயற்பாட்டாளருமாவார்.   இவர், ரியான் கான்ராடுடன் இணைந்து "சமத்துவத்துக்கு எதிராக" என்ற அமைப்பை இணை நிறுவனராக நிறுவி நடத்தி வருகிறார்.

வாழ்க்கைக் குறிப்பு
-------------------

யாஸ்மின், 1966 ம் ஆண்டில் கொல்கத்தாவில் பிறந்தார்.  அங்கிருந்து காத்மாண்டு மற்றும் மும்பை போன்ற நகரங்களில் வசித்து, 1989 ஆம் ஆண்டில் அமெரிக்காவிற்குச் சென்று தனது பட்டதாரிப் படிப்பை படித்துள்ளார்.  2000 ஆம் ஆண்டில் பர்டியூ பல்கலைக்கழகத்தில் ஆங்கிலத்தில் முனைவர் பட்டம் பெற்றுள்ளார்.

புதியதாராளவாதம் மற்றும் சமத்துவமின்மை, பாலுறவு, பாலினம்,  பால்புதுமையினர் பிரச்சினைகள் மற்றும் அரசியல், மீட்பு மற்றும் பாதிப்பின் அரசியல், குடியேற்ற நெருக்கடி, பாலியல் கடத்தல், கலை உலகம்,  அரச வன்முறை போன்றவைகளில் பல்வேறு படைப்புகளையும், கட்டுரைகளையும் எழுதியுள்ளார்.   இவை, பல்வேறு மேற்கத்திய புத்தகங்கள், இலக்கிய இதழ்கள், மாற்று வெளியீடுகள் போன்றவைகளில் வெளியிடப்பட்டுள்ளன. இவரது பெரும்பாலான படைப்புகள் அவரது  இணையதளத்தில் காப்பகப்படுத்தப்பட்டுள்ளன. ஸ்ட்ரேஞ்ச் லவ்: புதியதாராளவாதம், பாதிப்பு மற்றும் சமூக நீதியின் கண்டுபிடிப்பு என்ற அவரது  முதல் புத்தகத்திற்காக 2015 ஆம் ஆண்டு முதல் பணியாற்றி வந்தார். 

யாஸ்மினின் படைப்புகள் பெரும்பாலும்  இனவெறி, ஏகாதிபத்திய எதிர்ப்பு, முதலாளித்துவ எதிர்ப்பு மற்றும் ஒழிப்புக் கண்ணோட்டத்தில் இருந்து வெளிப்படுகிறது, பால்புதுமையானவர், ஊனமுற்றவர், பழுப்புநிறத்தவர், வீட்டுவசதி இல்லாதவர், பெண், தெளிவற்ற வெளிநாட்டவர், தீவிரவாத தலைமுடி கொண்ட பெண், பைத்தியக்காரப் பூனைப் பெண் என்பது போன்ற பல அடையாளங்களை இவரது படைப்பை எதிர்ப்பவர்கள் இவர்மேல் சுமத்தியுள்ளனர்.  "ஓரினச்சேர்க்கை திருமணம் ஒரு பழமைவாதகாரணம்",  "'ஆவணப்படுத்தப்படாதது': ஒரு அடையாளம், எப்படி ஒரு இயக்கத்தை முடிவுக்கு கொண்டுவந்தது", மற்றும் "ஸ்காப்ஸ்: கல்வியாளர்கள் மற்றும் இலவசமாக எழுதுபவர்கள்" உட்பட அவரது பிரபலமான படைப்புகள் தனிப்பட்ட இணையதளத்தில் காப்பகப்படுத்தப்பட்டுள்ளன.

படைப்புகள்
----------

### புத்தகங்கள்

* *விசித்திரமான காதல்: புதிய தாராளமயம், பாதிப்பு மற்றும் சமூக நீதியின் கண்டுபிடிப்பு* (வரவிருக்கும்)

மேற்கோள்கள்
-----------

1. 1 2 3  "An Interview with Yasmin Nair, Part One: There's No Rescuing the Concept of Equality". *Hypocrite Reader*.
2. ↑  "Look Who Nick Kristof's Saving Now". *coreyrobin.com*.
3. 1 2 3 4 5  "Blogs - Queer activist Yasmin Nair discusses her opposition to marriage equality - WBEZ 91.5 Chicago". *wbez.org*. 2015-10-27 அன்று மூலம் பரணிடப்பட்டது. 2023-03-15 அன்று பார்க்கப்பட்டது.
4. ↑  "Chicago Gay History".
5. ↑  "Why Is America Turning To Shit?". *The Awl*.
6. 1 2  "Yasmin Nair". *yasminnair.net*.
7. 1 2  "How liberalism creates Islam as its enemy". *The Electronic Intifada*. 21 August 2015.
**ஹாம்பர்கர்**  (hamburger) அல்லது **பர்கர்** இருரொட்டிகளுக்கிடையே அல்லது வெட்டப்பட்ட ரொட்டித்துண்டின் இடையே நன்றாக அரைத்த இறைச்சி (பொதுவாக மாட்டிறைச்சி, சில நேரங்களில் பன்றியிறைச்சி அல்லது கலவை) வைக்கப்பட்ட இடையூட்டு ரொட்டியாகும். இவை வழமையாக கீரை, பன்றி இறைச்சிக் குழல், தக்காளி, வெங்காயம், வெள்ளரி, பாலாடைக்கட்டி இவற்றுடன் எள் போன்றவையுடன் அலங்காரப்படுத்தப்பட்டு வழங்கப்படும். இதனை விரைவு தொடர் உணவகங்கள் உலகளவில் மிகவும் பரப்பி உள்ளன. 

ஐக்கிய இராச்சியம் போன்ற நாடுகளில் நடுவே வைக்கப்படும் இறைச்சி பேட்டி(patty) மட்டுமே ஹாம்பர்கர் அல்லது பர்கர் என்று வழங்கப்படுகிறது. இதனைக் குறிக்கும் *பேட்டி* என்ற சொல் இங்கு பயன்படுத்தப்படுவதில்லை. பொதுவாக பொதுநலவாய நாடுகளில் அமெரிக்க உணவகங்களைத் தவிர்த்து ஹாம்பெர்கர் என்ற சொல் பயன்படுத்தப்படுவதில்லை.

சொல்லாக்கம்
-----------

*ஹாம்பெர்கர்* என்ற சொல் செருமனியின் இரண்டாவது மிகப்பெரும் நகரான ஹாம்பெர்க்கிலிருந்து பெறப்பட்டது.  இங்கிருந்து அமெரிக்காவிற்கு பலர் புலம் பெயர்ந்திருந்தனர். *பெர்க்* என்ற செருமானியச் சொல் பாதுகாக்கப்பட்ட அடைக்கலத்தைக் குறிப்பதாகும்;பல செருமானிய நகரங்களின் விகுதியாகும். ஹாம்பர்கர் என்ற சொல் டாய்ச்சு மொழியில் ஹாம்பெர்கிலிருந்து வந்தவர் என்பதைக் குறிக்கும். 

பர்கர் என்ற சொல் ஹாம்பெர்கரைத் தவிர இதனைப் போன்ற பிற இடையூட்டு ரொட்டிகளுக்கும், சால்மன் பர்கர், காய்கறி பர்கர், பயன்படுத்தப்படுகிறது.

இந்தியாவில்
-----------

உருளைக்கிழங்கு மற்றும் மசாலா சேர்த்த **வடா பாவ்** அல்லது *இந்திய பர்கர்*.
இந்தியாவில் பர்கர்களில், மாட்டிறைச்சி குறித்த இந்து சமய மற்றும் பன்றிக்கறி குறித்த இசுலாமிய சமய, பண்பாட்டுத் தடைகள் காரணமாக, பொதுவாக கோழி இறைச்சி அல்லது காய்கறி பேட்டிசு பயன்படுத்தப்படுகிறது. இந்தியாவில் இயங்கத் தொடங்கிய அமெரிக்க விரைவுணவு உணவகத் தொடர் மெக்டொனால்டு அதன் மிகுந்த விற்பனைக்குரிய *பிக் மாக்*கிற்கு மாற்றாக கோழிக்கறி அடங்கிய *மகாராஜா மாக்* அறிமுகப்படுத்தி உள்ளது. இந்திய உள்நாட்டுத் தயாரிப்பான மகாராட்டிர **வடா பாவ்** (வடை ரொட்டி) உருளைக்கிழங்கு போண்டாவை ரொட்டித்துண்டுகளுக்கிடையே வைத்து வழங்குவதும் பிரபலமாக உள்ளது. இவை சட்னி மற்றும் முட்டைகளுடன் வழங்கப்படுகின்றன.

மேற்கோள்கள்
-----------

1. ↑  Cooking wizardry for kids, Margaret Kenda, Kenda & Williams, Phyllis S. Williams, Contributor Phyllis S. Williams, Barron's Educational Series, 1990 ISBN 0-8120-4409-6, 9780812044096 page 113
2. ↑  Harper, Douglas. "hamburger". *Online Etymology Dictionary*. 2009-10-17 அன்று பார்க்கப்பட்டது.
3. ↑  Burger *Merriam-Webster*
இந்தக் கட்டுரை உரோமானிய நாட்காட்டியில் ஒரு நாளைக் குறித்ததானது. பிற மார்ச்சு 15 அன்றைய நிகழ்வுகளுக்குக்கு, பார்க்க மார்ச் 15.
 வின்சென்சோ காமுச்சின், *மோர்ட் டெ சீசர்*, 1798
**நட்ட நடு மார்ச்சு**  (*Ides of March*, **ஐடெஸ் ஆஃப் மார்ச்** , இலத்தீன்: *Idus Martii*) என்று உரோமானிய நாட்காட்டியில் மார்ச் 15ஆம் நாள் அழைக்கப்படுகிறது. இலத்தீனில் "ஐடஸ்" என்பது குறிப்பாக மாதங்களின் தொடர்பில் "வகுத்தலில் பாதி" என்று பொருள்படும். உரோமானிய நாட்காட்டியில் மாதங்களின் நடுப்பகுதியைக் குறிக்க இச்சொல் பயன்படுத்தப்பட்டது. மார்ச், மே, சூலை, அக்டோபர் மாதங்களின் 15ஆம் நாளும் பிற மாதங்களின் 13ஆம் நாளும் இச்சொல் ஒட்டுடன் குறிக்கப்பட்டன. நட்ட நடு மார்ச்சு நாள் கிரேக்கப் போர்க் கடவுள் மார்சிற்காக கொண்டாடப்படுகிறது. அன்றைய நாளில் படை அணிவகுப்புகள் நடத்தப்படும்.

தற்காலத்தில் இச்சொற்றொடர் *ஐடெஸ் ஆஃப் மார்ச்* கி.மு 44ஆம் ஆண்டில் யூலியசு சீசர் கொல்லப்பட்ட நாளாக அறியப்படுகிறது. உரோமன் செனட்டில் சதிகாரர்கள் சீசரை 23 முறை குத்திக் கொன்றனர். இந்த வரலாற்றின்படி, வருமுன் உரைப்போரொருவர் சீசர் நட்ட நடு மார்ச்சுக்கு முன்னர் கொலை செய்யப்படுவார் என்று கட்டியம் கூறியதாகவும் இதனில் நம்பிக்கை இல்லாத சீசர் அன்றைய நாளின் துவக்கத்தில் *மார்ச்சின் நடுநாள் வந்ததே* என்று எள்ளியபோது அவர் *ஆனால் நாள் முடியவில்லை* என்று கூறியதாகவும் விவரிக்கிறது. இந்த நிகழ்வை வில்லியம் சேக்சுபியர் தமது நாடகம் *யூலியசு சீசரில்* *ஐடெஸ் ஆஃப் மார்ச்* குறித்து விழிப்புடன் இருக்கச் சொல்வதாக அமைத்துள்ளார்.

மேற்கோள்கள்
-----------

1. ↑  Merriam- Webster Dictionary, ides
2. 1 2  புளூட்டாக், *Parallel Lives*, Caesar 63
3. ↑  "William Shakespeare, Julius Caesar, Act 1, Scene II". *The Literature Network*. Jalic, Inc. 2010. 15 March 2010 அன்று பார்க்கப்பட்டது.
4. ↑  "William Shakespeare, Julius Caesar, Act 3, Scene I". *The Literature Network*. Jalic, Inc. 2010. 15 March 2010 அன்று பார்க்கப்பட்டது.

வெளியிணைப்புகள்
---------------

* Plutarch, The Parallel Lives, The Life of Julius Caesar
* Nicolaus of Damascus, Life of Augustus (translated by Clayton M. Hall)
இந்தியா-தமிழ்நாடு மாநிலம், புதுக்கோட்டை    மாவட்டத்தில் வெண்ணவால்குடி கிராம    ஊராட்சி அமைந்துள்ளது.

புவியியல்
---------

வெண்ணவால்குடி  10°18′32″N 78°56′13″E﻿ / ﻿10.3089478°N 78.9370762°E﻿ / 10.3089478; 78.9370762. இந்த பூகோள அமைப்பில் அமைந்துள்ளது.  புதுக்கோட்டையிலிருந்து 22 கிலோ மீட்டர் தொலைவிலும்   நன்கு இணைக்கப்பட்ட  போக்குவரத்து வசதியுடனும் காணப்படுகிறது.

வரலாறு
------

இதன் வரலாற்றுப்பெயர் இராஜ இராஜ பாளைய வெண்ணாவல்குடி ஆகும்.இக்கிராமத்தில் உள்ள வீதிகளாவன:

* தெற்கு அக்ரஹாரம்
* வடக்கு அக்ரஹாரம்
* வெண்ணாவல்குடி

### வெண்ணவால்குடி ஊராட்சியின் கீழ் உள்ள    துணை கிராமங்கள்

* வள்ளிக்காடு
* ராமச்சந்திரபுரம்
* மந்திராயன்குடி இருப்பு
* மைலாடிகாடு
* குயிலங்காடு
* பசுவயல்
* மதவாடிகாடு

கோயில்கள்
---------

* நாவல்விநாயகர்ஸ்ரீ மாரியம்மன் கோயில்- சேந்தாகுடி
* வெற்றியாண்டவர் கோயில்-வேங்கிடகுளம்  
ஆண்டி குளம் ஆலமரம்

மக்கள்தொகை
----------

தமிழ்நாடு மாநிலம், புதுக்கோட்டை  மாவட்டத்தில் ஆலங்குடி வட்டத்தில் உள்ள   பெரிய கிராம ஊராட்சி வெண்ணவால்குடி ஆகும். இதில் 1464 குடும்பங்கள் வசிக்கிறது. 2011 கணக்கெடுப்பின்படி இக்கிராமத்தின் மொத்த    மக்கள்தொகை 6260 ஆகும். இதில் ஆண்கள் 3109 பேரும், பெண்கள் 3151 பேரும் அடங்குவர்.

மக்கள்
------

சில இனத்தவர்கள் இருந்தாலும்,  அம்பலகாரர்கள் அதிகம் காணப்படுகின்றனர்.

அரசியல்
-------

சிவகங்கை நாடாளுமன்ற தொகுதியாகவும்,   ஆலங்குடி சட்டமன்ற தொகுதியாகவும்  உள்ளது.

அருகிலுள்ள கிராமங்கள்
---------------------

முத்துப்பட்டினம், பாலையுர், குளவாய்ப்பட்டி,
தக்ஷிணாபுரம், வேங்கிடகுளம்,  வெண்ணவால்குடி, அரையப்பட்டி, கீழையுர்,  சேந்தாகுடி.
**இரா. சின்னசுவாமி** (*R. Chinnaswamy*) என்பவர் இந்திய அரசியல்வாதி மற்றும் முன்னாள் தமிழ்நாடு சட்டமன்ற உறுப்பினர் ஆவார். இவர் தமிழ்நாடு சட்டமன்றத்திற்குக் கோயம்புத்தூர் மாவட்டம் சிங்காநல்லூர் தொகுதியிலிருந்து தேர்ந்தெடுக்கப்பட்டார். சின்னசுவாமி கோயம்புத்தூர் மாவட்டம் உடுமலைப்பேட்டையினைச் சார்ந்தவர். இவர் அனைத்திந்திய அண்ணா திராவிட முன்னேற்றக் கழகத்தின் உறுப்பினர் ஆவார். இவர் அதிமுக வேட்பாளராக 2006 மற்றும் 2011 தேர்தல்களில் போட்டியிட்டு சிங்கநல்லூர் சட்டமன்ற உறுப்பினராகத் தமிழகச் சட்டமன்றத்திற்குத் தேர்ந்தெடுக்கப்பட்டார். 2016 தேர்தலில் இதே தொகுதியில் போட்டியிட்டு என் கார்த்திக் என்பவரிடம் தோல்வியுற்றார்.

மேற்கோள்கள்
-----------

1. ↑  "2006 Tamil Nadu Election Results, Election Commission of India" (PDF). 2018-06-13 அன்று மூலம் (PDF) பரணிடப்பட்டது. 2021-07-06 அன்று பார்க்கப்பட்டது.
2. ↑  "List of MLAs from Tamil Nadu 2011" (PDF). Government of Tamil Nadu. 2012-03-20 அன்று மூலம் (PDF) பரணிடப்பட்டது. 2017-05-02 அன்று பார்க்கப்பட்டது.
3. ↑  "15th Assembly Members". Government of Tamil Nadu. 2016-12-04 அன்று மூலம் பரணிடப்பட்டது. 2017-05-02 அன்று பார்க்கப்பட்டது.
**தோழர் இரா சீனிவாசன்** (*R Srinivasan*, இறப்பு: மே 5, 2012, அகவை 61) மக்கள் கலை இலக்கியக் கழகத்தின் பொருளாளராக பணியாற்றினார்.

அரசியல் வாழ்க்கை
----------------

70களின் பிற்பகுதியிலிருந்தே அவர் நக்சல்பாரி புரட்சிகர அரசியலின் ஆதரவாளராக இருந்து, பின்னர் மக்கள் கலை இலக்கியக் கழகத்தின் தன்னை இணைத்துக் கொண்டார். கட்சி நடவடிக்கைகளிலும், புரட்சிகர அரசியலின் மீதும் கொண்ட ஈடுபாட்டின் காரணமாக, அரசுப் பணியிலிருந்து விருப்ப ஓய்வில் 1991ம் ஆண்டு விடுபட்டு, 20 ஆண்டுகளுக்கும் மேலாக முழுமையாக பொதுப் பணிகளில் ஈடுபட்டு வந்தார். மகஇக மாநிலப் பொருளாளராகப் பணியாற்றியது மட்டுமின்றி, பல்வேறு போராட்டங்களிலும் முன்னணிப்பாத்திரம் ஆற்றி, பல முறை சிறை சென்றிருக்கிறார்.

### போராட்டங்கள்

* ஈழப் போரில் இலங்கைக்குத் துணை நின்ற இந்திய அரசை எதிர்த்த போராட்டம் - 2009
* சேத்துப்பட்டு பகுதி மக்கள் பிரச்சனைகளுக்கான போராட்டங்கள்
* சிதம்பரம் கோயில் பிரச்சனை
* சேத்துப்பட்டு பகுதி ரவுடிகள், கள்ளச்சாராய வியாபாரிகளுக்கு எதிரான போராட்டம்
* காடம்பாறை நீர்த்தேக்க கட்டுமானப் பணி முறைகேடுகளுக்கு எதிரான போராட்டம்
* முல்லைப் பெரியாறு அணை பாதுகாப்பு போராட்டம்

### பொறுப்புகள்

* மாநிலப் பொருளாளர் - மக்கள் கலை இலக்கியக் கழகம்
* வெளியீட்டாளர் - புதிய கலாச்சாரம் மாத இதழ்

புற்றுநோய்
----------

2011ம் ஆண்டு சனவரி மாதம் அவரை கணையப் புற்றுநோய் தாக்கியிருப்பது தெரிய வந்தது. கிட்டத்தட்ட ஒன்றேகால் ஆண்டுக்குப் பிறகு சிகிச்சை பலனளிக்காமல் உயிரிழந்தார். கடும் வலியால் வேதனைப்படும் நிலையிலும் கலக்கமோ அச்சமோ சிறிதுமின்றி அமைப்பு நிகழ்ச்சிகள், போராட்டங்கள் பற்றிக் கேட்டறிதல், நமது பத்திரிகைகளைப் படித்தல், தன்னை சந்திக்க வருகின்ற தோழர்களுடன் மகிழ்ச்சியுடன் உரையாடுதல் என உறுதியையும் உற்சாகத்தையும் தோழர் வெளிப்படுத்தி வந்தார்.

மேற்கோள்கள்
-----------

* "வெங்காயத்தை உரிக்கும்போது எப்படி அருகில் இருப்பவர்களின் கண்களில் கண்ணீர் வருமோ, அதுபோல உங்களைத் தொட்டாலே ஆளும் வர்க்கம் கண்ணீர் விடச் செய்ய வேண்டும்." - இளைஞர்களுக்கு
* "உழைக்கும் மக்கள் இருக்கும்போது எந்த ஊரிலும் நாம் அந்நியரில்லை…"

இக்கட்டுரைகளையும் காணவும்
-------------------------

* இரா. சீனிவாசன் (மொழியியலாளர்)
* சீனிவாசன்

வெளி இணைப்புகள்
---------------

இறப்புச் செய்தி
**தேப்பெருமாநல்லூர் மகாமாரியம்மன் கோயில்** தமிழ்நாட்டில் தஞ்சாவூர் மாவட்டம், தேப்பெருமாநல்லூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினாறாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் மகாமாரியம்மன், மகாசுந்தரகாளியம்மன் சன்னதிகளும், விநாயகர், பாலமுருகன், பேச்சியாயி, உமாமகேஸ்வரன், கருப்பண்ணசாமி, குளத்து விநாயகர் உபசன்னதிகளும் உள்ளன. இங்குக் கோயில் கோசாலை உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. பங்குனி மாதம் தீமிதி திருவிழா முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**அரண்** என்பது பகைவர்களிடமிருந்து நாட்டு மக்களைக் காப்பதற்காக அமைக்கப்பட்ட கட்டமைப்புகளில் ஒன்று. அரண் வகைகளாக நீரரண், நிலவரண், மலையரண், காட்டரண் போன்றவை கூறப்படுகின்றன.

அரண்களின் வகைகள்
----------------

### நிலவரண்

ஒரு நாட்டில் பகைவர்கள் நுழையாத வகையில் நீரும், நிழலும் இல்லாத இடங்களில் கட்டப்படுவது இவ்வகை அரணாகும். இவ்வரணில் மூன்று மதில்கள் இருக்கும். இவை புற மதில், இடை மதி, அகமதில் எனப்படும். ஒவ்வொரு மதிலின் வெளியேயும் ஆழமான அகழியும் இருக்கும். அதனை அடுத்து மிளை எனப்படும் காவற்காடும் இருக்கும். காவற்காட்டில் முள் மரமும், முட்செடி கொடிகளும் அடர்ந்திருக்கும். பகைவர்கள் காலில் தைப்பதற்காக நெருஞ்சி முள் போன்ற இரும்பு முட்கள் காவற்காட்டில் எங்கும் பரப்பப்பட்டு இருக்கும். தப்பி ஓடும் பகைவர்கள் காலில் மாட்டி இழுப்பதற்காக தோட்டி என்னும் இரும்புக் கொக்கிகள் காவற்காடு எங்கும் முளையடித்துக் கட்டப்பட்டு இருக்கும். மதிலின் மேற்புறத்தில் நான்கு மூலைகளிலும் தூண்கள் போல் மிக உயர்ந்த அகன்ற கட்டிடம் இருக்கும். இதற்கு கொத்தளம் என்று பெயர். இதன் மேல் இரவும், பகலும் காவலர்கள் கண்கானித்துக் கொண்டு இருப்பர். பகைவர் வருகையை இவர்களே கண்காணித்து அரசர்களுக்கு சொல்லுவர்.

### நீரரண்

அரசர்கள் பாதுகாப்பு கருதி கோட்டையை கடல் அல்லது பெரிய நீர்ப்பரப்புகளுக்கு அருகில் அமைத்து அதன் வெளிப்புறத்தை அகழிக்குப்பட்தில் நீர்ப்புறத்தால் சூழச் செய்து காப்பர். நீர்புகும் வழிக்கேற்ப நிலவரைகளையும், சுருங்கை வழிகளையும் ஏற்படுத்திக் கொள்வது நீரரண் எனப்படும்.

### மலையரண்

மன்னர்கள் ,நிலவரண் அமைப்புகளுடன் அகழியும், காவற்காடும் இல்லாமல் செங்குத்தான மலைகளில் பாதுகாப்பிற்காக சுற்றுச் சுவரை ஏற்படுத்தி அரண் அமைத்து இருப்பர். இதுவே மலையரண் ஆகும்.

### காட்டரண்

நிலவரண் அமைப்புகளுடன் மனிதன் நுழைய இயலாதவாறு அடர்த்தியான காடுகளுக்கு நடுவே கோட்டைகளை அமைப்பது அல்லது கோட்டைகளைச் சுற்றி காடுகள் அமைப்பது காட்டரண் ஆகும்.

மேற்கோள்கள்
-----------

1. ↑  வட இந்தியக் கோட்டைகள் , பக்.18
2. ↑  அரண் விகாஸ்பீடியா
**சோழமாதேவி கயிலாயமுடையார் கோயில்** திருச்சிக்கு அருகில் சோழமாதேவி என்னும் ஊரில் உள்ள கோயிலாகும். 
இராசராசசோழனுக்கு பல தேவியர்கள் இருந்துள்ளனர். அவர்களுள் சோழமாதேவி என்பவர் தஞ்சாவூர் பெரிய கோயிலுக்கு ஆடவல்லான், ரிஷபவாகனர் போன்ற செப்புத்திருமேனிகளை செய்தளித்துள்ளார்.

அமைவிடம்
--------

தஞ்சாவூர்-திருச்சி சாலையில் திருவெறும்பூரிலிருந்து தெற்கே சூரியூர் செல்லும் சாலையில் மூன்று கிமீ தொலைவில் உய்யக்கொண்டான் ஆற்றங்கரையில் சோழமாதேவி என்னுமிடத்தில் இக்கோயில் அமைந்துள்ளது.

இறைவன்
------

இக்கோயிலில் எழுந்தருளியிருக்கும் இறைவனான ஸ்ரீகயிலாயமுடையார், ஸ்ரீகைலாசர் பரமேசுவரர் என்றழைக்கப்படுகின்றார்.

அமைப்பு
-------

இக்கோயில் கருவறை, அர்த்தமண்டபம், மகாமண்டபம் என்ற அமைப்புகளை உடையதாக உள்ளது. மகாமண்டத்தில் தெற்கு நோக்கிக் காணப்படும் தேவியின் சன்னதி முற்றிலும் சிதிலமடைந்துள்ளது. இம்மண்டபத்தில் காணப்படும் மாலை கட்டும் மேடை போன்றவை ஒரு காலத்தில் இங்கு சிறப்பான வழிபாடு நடைபெற்றதை மௌனமாய் எடுத்துரைக்கின்றன.

சிற்பங்கள்
----------

கருவறைச் சுவரின் தேவகோட்டத்தில் பிட்சாடனர், தட்சிணாமூர்த்தி, பிரம்மா, துர்க்கை போன்ற சிற்பங்கள் காணப்படுகின்றன. கருவறையின் அதிட்டானப் பகுதியில் முப்பட்டைக் குமுத அலங்காரத்திற்கு மேல் சிறுபலகைச் சிற்பங்கள் உள்ளன. காளியமர்த்தனர், கஜசங்காரமூரத்தி, குடையுடன் ரிஷபம், நடன மகளிர், இசைக்கருவி வாசிக்கும் ஒருவன், ஆடல்வல்லான், திரிபுராந்தகர், கஜலட்சுமி, சரசுவதி, அன்னம், அய்யனார், சிங்கம், யாளி, லிங்கோத்பவர் போன்ற அழகிய சிற்பங்கள் சிறுவடிவங்களில் காணப்படுகின்றன.

மேற்கோள்கள்
-----------

<references>

1. 1 2 3 4  ஸ்ரீரங்கம் ஸ்ரீதரன், சோழமாதேவி கயிலாயமுடையார் கோயில், மகாமகம் 1992 சிறப்பு மலர்
**சோழர் காலக் கல்வெட்டுகள்** தனித்தன்மை வாய்ந்தவை. கல்வெட்டின் தொடக்கத்தை வைத்தே குறிப்பிட்ட காலத்தை அல்லது குறிப்பிட்ட அரச மரபால் வெட்டப்பட்டது எனக் கூற முடியும். சோழர் காலக் கல்வெட்டுகளில் குறிப்பிடத்தக்கவை மெய்கீர்த்தி என்னும் கல்வெட்டுப் பகுதியாகும். இவை செய்திகளைக் கூறுவதில் ஓர் இலக்கிய வடிவைப் பெற்றுத் திகழ்ந்தன.

சோழர் மெய்கீர்த்திகள்
---------------------

மெய்கீர்த்திகள் அரசனுடைய உண்மையான புகழை எடுத்துக் கூறுவதோடு அக்கால வரலாற்றையும் தெளிவாக்குகின்றன. மேலும், அரசர் தேவியருடன் வாழ்க என வாழ்த்தியும், இயற்பெயரோடு சிறப்புப் பெயரையும், ஆட்சியாண்டையும் குறிப்பிடுகின்றன. இராசராச சோழனின் மெய்கீர்த்தி சிறந்த இலக்கிய நடையில் அமைக்கப்பட்டுள்ளது. மெய்கீர்த்தியின் தொடக்கத்தை வைத்தே அது எந்த அரசனுடையது என்பதை அறியலாம்.

எடுத்துக்காட்டு
---------------

உதாரணமாக, கீழ்க்காணும் தொடக்க வரிகள் தொடர்புடைய மன்னனின் பெயரைக் கண்டறிய உதவுகின்றன.

*திருமகள் போல பெருநிலச்செல்வியும் தனக்கேயுரிமை பூண்டமை மணக்கொள* - முதலாம் இராசராசன்

*காந்தளூர்ச்சாலை கலமறுத்தருளிய*, *திருமன்னி வளர இருநில மடந்தையும்*, *பூர்வ தேசமும் கங்கையும் கடாரமும் கொண்ட* - முதலாம் இராசேந்திரன்

சோழர் கல்வெட்டின் சிறப்புகள்
----------------------------

சோழர் காலக் கல்வெட்டுகளில் கொடைச் செய்தி மட்டுமின்றி கல்வி, மருத்துவம், நீதி முறை, ஊராட்சி முறை போன்ற செய்திகளும் மிகுதியாகக் காணப்படுகின்றன. முதலாம் இராசேந்திரனுடைய 'எண்ணாயிரம்' என்ற இடத்தில் காணப்படும் கல்வெட்டும், செங்கல்பட்டு வட்டம் திருமுக்கூடலில் காணப்படும் கல்வெட்டும் சோழர் காலக் கல்வி முறையை விளக்குவனவாக உள்ளன.

செங்கல்பட்டு வட்டத்தில் உள்ள திருமுக்கூடல் கல்வெட்டு வீரராசேந்திரனுடைய மருத்துவச்சாலை பற்றி குறிப்பிடுகிறது. அதில், மருத்துவச்சாலை "ஆதுரச்சாலை" என்று சுட்டப்படுகிறது. ஊரவையினரைத் தேர்ந்தெடுக்கும் முறை தொண்டை நாட்டு உத்திரமேரூரிலுள்ள ஒரு கல்வெட்டில் காணப்படுகிறது.

முதலாம் இராசராசன் தஞ்சாவூரில் இராசராசேச்சுவரம் என்ற கற்கோவில் கட்டி அதற்கு அளித்த கொடைகள் பற்றி இக்கோவில் கல்வெட்டுகள் பறைசாற்றுகின்றன.

மேற்கோள்கள்
-----------


1. ↑  மா.ராசமாணிக்கனார். *சோழர் காலக் கல்வெட்டு*. பக். 73,74.
2. ↑  பேரா.ஜே.தர்மராஜ். *சோழர் காலக் கல்வெட்டு*. பக். 16,20,21.
**ஜமுனா தேவி**(*Jamuna devi*) (29 நவம்பர் 1929 - 24 செப்டம்பர் 2010) மத்திய பிரதேசத்தைச் சேர்ந்த இந்திய தேசிய காங்கிரஸ் கட்சியின் தலைவராக இருந்தவர் ஆவார். அவர் மத்தியப் பிரதேசத்தின் சட்டமன்ற உறுப்பினராக இருந்தார், எதிர்க்கட்சித் தலைவராகவும், மாநிலத்தின் துணை முதல்வராகவும் பணியாற்றியவர் ஆவார்.  ஜமுனா தேவி ஜாபுவா நாடாளுமன்ற தொகுதியின் மக்களவை உறுப்பினராகவும் (1962-67) தேர்ந்தெடுக்கப்பட்டார். மேலும் அவர் 1978 முதல் 1981 வரை மாநிலங்களவை உறுப்பினராகவும் பதவி வகித்தார்.

தொழில்
------

ஜமுனா தேவி 1952 முதல் 1957 வரை மத்திய பாரத் மாநிலத்தின் முதல் சட்டமன்ற உறுப்பினராக இருந்தார், பின்னர் 1962 முதல் 1967 வரை ஜாபுவா தொகுதியின் நாடாளுமன்ற உறுப்பினராகவும், 1978 முதல் 1981 வரை மாநிலங்களவை உறுப்பினராகவும் பதவி வகித்தார்.

ஜமுனா தேவி அர்ஜுன் சிங், மோதிலால் வோரா மற்றும் ஷியாமா சரண் சுக்லா ஆகியோரின் இணை அமைச்சராக பணியாற்றினார். ஆனால் திக்விஜயா சிங்கின் அமைச்சரவையில் அமைச்சராக சேர்க்கப்பட்டார், பின்னர் 1998 ல் மத்திய பிரதேச துணை முதல்வராக பதவி உயர்வு பெற்றார், இதனால் முதல் பெண் துணை முதல்வர் என்னும் பெருமையை ஜமுனா தேவி பெற்றார்.

2003 ல் இந்திய தேசிய காங்கிரஸ் அதிகாரத்தை இழந்தபோது, அவர் எதிர்க்கட்சித் தலைவராக பதவியமர்த்தப்பட்டு 2010 வரை பதவியில் நீடித்தார்.

இறப்பு
------

புற்றுநோயினால் பாதிக்கப்பட்டிருந்த ஜமுனா தேவி செப்டம்பர் 24, 2010 அன்று இந்தூரில் இறந்தார்.

மேற்கோள்கள்
-----------

    


1. ↑
2. ↑
3. ↑  Cong leader Jamuna Devi passes away
4. ↑  MP Leader of Oppn Jamuna Devi dies at 80
5. ↑  MP Leader of Oppn Jamuna Devi dies at 80
6. ↑  Singh, Mahim Pratap (24 Sep 2010). "Veteran Congress leader Jamuna Devi passes away" (in English). The Hindu. Bhopal: thehindu.com.. பார்த்த நாள்: 17 June 2018.
7. ↑  "Cong leader Jamuna Devi passes away" (in English). ITGD Bureau. Bhopal: indiatoday.in. 24 Sep 2010.. பார்த்த நாள்: 17 June 2018.
8. ↑  "MP's senior INC leader Jamuna Devi passes away" (in Hindi). Indore: hindi.oneindia.com. 24 Sep 2010.. பார்த்த நாள்: 17 June 2018.
9. ↑  "MP Leader of Oppn Jamuna Devi aka Buaji is dead" (in English). UNI. Indore: news.webindia123.com. 24 Sep 2010. Archived from the original on 17 ஜூன் 2018.. பார்த்த நாள்: 17 June 2018.
**ஜாம்செட்ஜி நுசர்வாஞ்சி டாட்டா** (*Jamshedji Nusserwanji Tata*) (மார்ச் 3, 1839 - மே 19, 1904) இந்தியாவின் நவீன தொழில்துறையின் முன்னோடிகளுள் ஒருவராவார். இவர் இந்திய தொழில்துறையின் தந்தை என்று அறியப்படுகிறார். இவர் பாரிஸ் நகரத்திலேயே நீண்ட காலம் வசித்தார். இவர் இந்தியாவின் குஜராத் மாநிலத்திலுள்ள நவ்சாரி என்னுமிடத்தில் பிறந்தார். எஃகு உற்பத்திக்குப் பெயர்பெற்ற ஜாம்ஷெட்பூர் நகரத்திற்கு இவருடைய நினைவாகவே இவரது பெயர் சூட்டப்பட்டது. உலகின் பெரும் நன்கொடையாளர்கள் பட்டியலில் ஜாம்சேட் ஜி டாடா முதலிடம் பெற்றுள்ளார்.

இளமைக் காலம்
------------

ஜம்சேத்ஜீ நசர்வான்ஜி டாட்டா 1839ஆம் வருடம் மார்ச் மாதம் 3-ஆம் தேதி தெற்கு குஜராதில் உள்ள நவ்சாரி என்ற சிறு நகரத்தில் வாழ்ந்த நசர்வான்ஜி டாடா மற்றும் அவர் மனைவி ஜீவன்பாய் டாடாவிற்கு மகனாகப் பிறந்தார். பார்சி  சரத்துஸ்திர புரோகிதர்கள் குடும்பத்தில் டாடாதான் முதல் வணிகராகத் திகழ்ந்தார். குடும்பத்தின் குலத்தொழிலான புரோகிதத்தை நசர்வான்ஜி தேர்ந்தெடுத்திருந்தால் வழக்கமான ஒன்றாக இருந்திருக்கும். ஆனால் துணிவுமிக்க இளைஞனான டாடா பாரம்பரியத்தைத் தகர்த்து தன் குடும்பத்திலேயே வணிகத்தில் நுழைந்த முதல் மனிதனாகத் திகழ்ந்தார். அவர் தன் வியாபாரத்தை அன்றைய பம்பாயாக இருந்த இன்றைய மும்பையில் ஆரம்பித்தார்.

தனது 14-வது வயதில் தன் தந்தையுடன் மும்பைக்கு வந்த ஜம்சேத்ஜீ டாடா எல்பின்ஸ்டோன் கல்லுாரியில் இன்றைய இளங்கலைப் பட்டத்திற்கு இணையான 'க்ரீன் ஸ்காலர்' -ஆக படிப்பை முடித்தார். அவர் மாணவனாக இருக்கும்போதே ஹிராபாய் தாபு என்ற பெண்ணை மணந்தார். 1858-ல் கல்லுாரியிலிருந்து பட்டம் பெற்ற அவர் தனது தந்தை வேலை செய்த வணிக நிறுவனத்தில் தன்னை இணைத்துக்கொண்டார். அச்சமயம் 1857 -ன் இந்திய புரட்சிக்காரர்களாக கருதப்பட்டு பிரிட்டிசு அரசாங்கத்தால் அடக்கப்பட்ட கொந்தளிப்பான காலகட்டமாக இருந்தது.

இறப்பு
------

1900-ஆம் ஆண்டு வியாபார விஷயமாக ஜெர்மனிக்குச் சென்றபோது, டாடா நோய்வாய்ப்பட்டார். ஆபத்தான நிலையிலிருந்த அவர் நெளகீமில்  19 மே 1904 ல் காலமானார். இங்கிலாந்தின் வோகிங், புரூக்வுட் மயானத்திலுள்ள, பார்சியினருக்கான இடுகாட்டில் புதைக்கப்பட்டார்.

மேற்கோள்கள்
-----------

1. ↑  தொழில் முன்னோடிகள் : ஜாம்ஷெட்ஜி டாடா (1839 1904)
2. ↑  உலகின் பெரும் நன்கொடையாளர் பட்டியல்: முதலிடத்தில் இந்தியாவின் ஜாம்ஷெட் ஜி டாடா
3. ↑  "Family Tree of the Tatas". 19 July 2008 அன்று மூலம் பரணிடப்பட்டது. 9 September 2006 அன்று பார்க்கப்பட்டது.
4. ↑  "Biography on TIFR website". 9 September 2006 அன்று பார்க்கப்பட்டது.
5. ↑  Jamsetji Tata’s guiding spirit- growth of Indian Steel industry by Tata legacy. Tatasteel100.com. Retrieved on 28 July 2013.
கிராமத்து சிறுவர்கள் பிலிப்பீன்சில் கூடைப்பந்தாட்டம் ஆடும் படம்.
**பிலிப்பீன்சில் விளையாட்டு** (*Sports in the Philippines*) என்பது பிலிபினிய கலாசாரத்தின் ஒரு முக்கிய பகுதியாக விளங்குகிறது. பிலிப்பீன்சில் கூடைப்பந்தாட்டம், இறகுப்பந்தாட்டம், குத்துச்சண்டை, கால்பந்து, பில்லியார்ட்சு, டென்னிசு கைப்பந்தாட்டம் ஆகிய ஆறு பிரதான விளையாட்டுகள் முக்கிய இடத்தை வகிக்கின்றன. பிலிப்பீன்சு வெப்பமண்டல நாடாக இருக்கின்ற போதிலும், உறைபனிச்சறுக்கு இங்கு பிரபலமாக விளங்குகின்றது. தடகள விளையாட்டுகள், பாரம் தூக்குதல், தற்காப்புக் கலைகள் போன்ற விளையாட்டுகள் பிலிப்பீன்சில் பிரபல பொழுதுபோக்குகளாகக் காணப்படுகின்றன.

இவை தவிர அடிபந்தாட்டம், பௌலிங், நீச்சல், டைக்குவாண்டோ, மற்போர், ஆழ்நீர் தாவுதல், கயகிங், பாய்மரப் படகோட்டம், சேவல் சண்டை, குதிரை ஓட்டம், துடுப்பாட்டம், அவுஸ்திரேலியக் காற்பந்தாட்டம், மோர்ட்டார் ஓட்டம், செபாக் டக்ரோ, ஜெய் அலை போன்ற விளையாட்டுக்களும் குறிப்பிடத்தக்கன. இங்கு சேவல் சண்டை மிகவும் பரந்த அளவில் பிலிப்பீன்சில் காணப்படுகின்றது. இது பரந்த மக்கள் கூட்டத்தைக் கவர்கின்றது. இவர்கள் பறவைகள் சண்டை முடிவிற்கு பணயம் வைக்கின்றனர்.

மேற்கோள்கள்
-----------

1. ↑  "Metro Manila · Basketball - the Philippines' most popular sport". 2015-02-23 அன்று மூலம் பரணிடப்பட்டது. 2016-12-01 அன்று பார்க்கப்பட்டது.
2. ↑  Tarra Quismundo (August 12, 2007), *RP skaters vow to soar in Skate Asia 2007*, Philippine Daily Inquirer, 2008-08-31 அன்று பார்க்கப்பட்டது
[*தொடர்பிழந்த இணைப்பு*]
3. ↑  Bomb hits Philippines cock-fight - BBC - 14 April 2012
4. ↑  "Using Spirit Worship to Infuse Southeast Asia into the K-16 Classroom". Tun Institute of Learning. January 15, 2005. டிசம்பர் 3, 2012 அன்று மூலம் பரணிடப்பட்டது. டிசம்பர் 1, 2016 அன்று பார்க்கப்பட்டது.
**மது காடு** அல்லது **மதுவனம்** (*Madhu forest*) (சமஸ்கிருதம்-मधुवन) யமுனை ஆற்றின் மேற்கிலுள்ள பண்டைய வட இந்தியாவில் அமைந்த அடர்ந்த காடு. இக்காடு வானர அரசன் சுக்ரீவனுக்கு சொந்தமான தோட்டம் என்று அறியப்படுகிறது. சீதையைக் கண்டறிந்த பின் அனுமன் இந்த தோட்டத்திற்கு அங்கதன் மற்றும் பிற வானரங்களுடன் வந்தாகவும் அங்கு அவர்களுக்கு பிடித்தமான தேனை உண்டனர் என்றும் புராணம் வழியாக அறியப்படுகிறது.

இராமாயணத்திலும் மகாபாரதத்திலும்
-------------------------------

பண்டைய புராணமான இராமாயணத்தின்படி, **மது** என்னும் பெயர் கொண்ட அசுரன் ஒருவன் இந்த காட்டையும் தேசத்தையும் ஆண்டு வந்தான். கோசல நாட்டின் மன்னன் இராமனின் சகோதரனான சத்துருக்கனனால் மது அரக்கன் தோற்கடிக்கப்பட்டான். சத்துருக்கனன் அக்காட்டை சுத்தப்படுத்தி மதுரா என்னும் நகரை உருவாக்கினான். அந்த நகரே பிறகு சூரசேன இராச்சியத்தின் தலைநகராக மாறியது என்று மகாபாரதத்தில் கூறப்பட்டுள்ளது. யாதவ மன்னர்கள் உக்ரசேனனும் கம்சனும் மேற்கூறிய பகுதியினை ஆட்சி செய்தனர்.

அரி வம்சத்தில்
--------------

அரி வம்சத்தின்படி (95.5242-8), யது சந்ததியினரும் யாதவ மன்னருமான மது மதுவனத்திலிருந்து ஆட்சி செய்தான். இராமனின் சகோதரனும் மது வம்சத்தியில் வந்தவனுமான சத்துருக்கனன் மாதவ லாவணனை கொன்று, மதுவன காட்டை வெட்டி அங்கு மதுரா என்னும் நகரை உருவாக்கினான். இராமனும் அவனது சகோதரர்களும் மறைந்த பிறகு சத்வதரின் மகனும் மது வம்சத்தின் பீமன் இந்நகரை மீட்டான்.

மேற்கோள்கள்
-----------

1. ↑  100010509524078 (2019-03-09). "இதிகாசங்களில் வரும் புராண கதாபாத்திரங்கள்". *Maalaimalar* (English). 2021-06-24 அன்று மூலம் பரணிடப்பட்டது. 2021-06-21 அன்று பார்க்கப்பட்டது.CS1 maint: Unrecognized language (link)
2. ↑  Pargiter, F.E. (1972). *Ancient Indian Historical Tradition*, Delhi: Motilal Banarsidass, p.170.
கி.பி. 60 முதல் 85-ஆம் ஆண்டு வரை பாண்டிய நாட்டினை ஆட்சி செய்து வந்த பாண்டிய மன்னன் மதிவாணனால் எழுதப்பட்ட இந்நூல் மறைந்த தமிழ் நூல்களின் பட்டியலில் இடம்பெற்றுள்ள நூல்களுள் ஒன்றாகக் கருதப்படுகின்றது. **மதிவாணர் நாடகத் தமிழர்** எனவும் **நாடகத் தமிழ் நூல்** எனவும் அழைக்கப்பட்டிருக்கலாம் என்பது பொதுவாக நிலவும் கருத்தாகும். இந்நூலின் சில பாடல்கள் சிலப்பதிகாரத்திற்கு உரை எழுதிய ஆசிரியரால் எடுத்துக் காட்டப்பட்டதும் குறிப்பிடத்தக்கது.இந்நூல் அகற்பாவாலும்,வெண்பாவாலும் இயற்றப்பட்டது.மேலும் வெண்பா திறன் மிக்கவர்களாலே மட்டுமே பாடமுடியும். சிலப்பதிகார உரை ஆசிரியர் அடியார்க்கு நல்லார் ஐந்து இசை நாடக நூல்கள் பற்றி எடுத்துக்காட்டி இந்நூலினையும் அவற்றுள் ஒன்றாகத் தேர்ந்தெடுத்தார்.இந்நூல் வசைக் கூத்திற்கும்,புகழ் கூத்திற்கும் இலக்கணம் கூறுவதாக உள்ளது குறிப்பிடத்தக்கது.

கூத்தநூலும் மதிவாணனார் நாடகத்தமிழ்நூலும்
----------------------------------------

‘பதினெண் கூலமும் உழவர்க்கு மிகுக’ – இந்த அடி கொண்ட பாடலைக் கூத்தநூலார் பாடியது என ஓரிடத்திலும், மதிவாணனார் நாடகத்தமிழ்நூலில் உள்ளது என மற்றோரிடத்திலும் அடியார்க்கு நல்லார் குறிப்பிடுகிறார். 

இதனால் கூத்தநூல் என்பதும், மதிவாணனார் நாடகத்தமிழ் என்பதும் ஒன்று என அறிஞர்கள் கருதுகின்றனர்.

அடிக்குறிப்பு
-------------

1. ↑  மு. அருணாசலம், தமிழ் இலக்கிய வரலாறு – பத்தாம் நூற்றாண்டு, 2005 பக்கம் 196 முதல்
2008 ல் அம்மயுடைய சந்திப்பில் மோகன்லாலும் 
மாதவ நாயர் என்று அறியப்படும் நடிகர் **மது** ஒரு சிறந்த பன்முக கலைஞர். இவர் கதை ,வசனம் ,இயக்கம் மட்டுமல்ல 
சிறந்த படங்களை தயாரித்து வெளியிட்டரும் கூட. இவர் 1970 ஆண்டு முதன் முதலான இயக்கிய ப்ரியா என்ற படம் தேசிய அளவில் விருதையும், நன்மதிப்பையும் பெற்றுத் தந்தது

பிறப்பும் ,இளமைப்பருவமும்
-------------------------

நடிகர் மது என்ற மாதவ நாயர் 1933 செப்டம்பர் 23 இல் திருவனந்தபுரத்தில் உள்ள கௌரிசப்பட்டம் என்ற இடத்தில் பிறந்தார் .
இவர் திருவனந்தபுரத்தில் நகரமேயராக இருந்த ஆர் .பரமேஸ்வரன் தந்தைக்கும் ,கமலம்மா என்ற தாய்க்கும் தலை மகனாய் பிறந்தவர் ஆவார் .
இவர் உடன் பிறந்த சகோதரிகள் நால்வர் .ஆரம்ப கல்வியை திருவனந்தபுரம் குண்ணுக்குழியில் உள்ள எல் .பி.பள்ளியிலும் ,புகுமுக வகுப்பை 
எம் .ஜி .கல்லூரியிலும் , பட்டம் மற்றும் ஹிந்தியை திருவனந்தபுரம் பல்கலைக்கழக கல்லூரியிலும் கற்றார் .பின்னர் ஹிந்தி முதுநிலை படிப்பை 
பனாரஸ் பல்கலை கழகத்தில் படித்து பட்டம் பெற்றார்

ஆசிரிய பணியும் , திரைப்பட வாழ்க்கையும்
--------------------------------------

இவர் நாகர்கோவிலில் எஸ். டி .ஹிந்து கல்லூரியில் ஹிந்தி விரிவுரையாளராக பணியாற்றினார் .அவ்வமயம் திருவனந்தபுரம்நேஷனல் ஸ்கூல் ஆப் டிராமா என்ற நிறுவனத்தில் நடிப்பு பயிற்சி பெறுவதற்காக வேலையை உதறி விட்டார். அங்கு தான் அவர் ராமு காரியட் டை சந்தித்தார். அப்போது தயாரிப்பில் இருந்த மூடுபடம் திரைப்படத்தில் முதன் முதலாய் நடித்தார். ஆனால் சற்று தாமதித்தே அப்படம் 1963 இல் வெளிவந்தது. இவர் நடிப்பில் வெளி வந்த முதல் மலையாள திரைப்படம் "நினமணிஞ்ச கல்பா துகள் "

1964 இல் வெளிவந்த பார்கவி நிலையம் என்ற திகில் படம் இவருக்கு நல்ல பெயர் வாங்கி தந்தது. என்றாலும் இந்த காலகட்டத்தில் 
பிரேம் நசீர் ,சத்தியன் இவர்களே மலையாள படத்தை ஆண்டு கொண்டிருந்தனர் ..எனவே இவர் பல படங்களில் இரண்டாம் கதாநாயகனாகவே 
வலம் வந்தார் .. 
இந்நிலையில் சி .ராதாகிருஷ்ணன் எழுதிய "' தேவி டிஸ்சி" என்ற நாவலை அடிப்படையாக கொண்டு விபச்சாரிகள் வரலாற்று 
படமாக இயக்கினார். அதில் இவரே வில்லத்தனமான கதாநாயகன். படத்தின் பெயர் ப்ரியா. இதில் வங்காள நடிகை லில்லி சக்கரவர்த்தி கதாநாயகியாகவும் , ஜெயபாரதி துணை நடிகையாகவும் நடித்திருந்ததார் இந்த படம் மும்பையில் சிவப்பு விளக்கு பகுதியிலும் படமாக்கப்பட்டது. இப்படம் ராஜகோபால் ,பெஞ்சமின் ,ராமச்சந்திரா,மற்றும் எல் .சி .கபூர் ஆகிய நான்கு ஒளிப்பதிவாளர்களால் படமாக்க பட்டு கேரளா அரசின் விருதையும் , இந்திய அளவில் இரண்டாவது சிறந்த படம் என்று 1970 இல் அறிவிக்கப்பட்டது

மதுவின் வாழ்க்கையில் மறக்கமுடியாத இன்னொரு படம் செம்மீன் .இதில் காதலில் தோல்வியுற்றது போன்ற நடிப்பில் சபாஷ் பெற்றார் .. கதாநாயகனை விஞ்சிய நடிப்பாற்றலால் , இதில் மது பங்களித்திருந்தார் .இந்த திரைப்படம் எட்டு லக்ஷம் செலவில் தயாரிக்கப்பட்டது .கேரளா பிலிம் கார்ப்பரேஷன் 6 லட்சமும் ,மீதியை நண்பர்களிடமும் வசூல் செய்து இது முடிக்கப்பட்டது .சத்தியன் ரூ 12000 மது ரூ 2000 என்று பங்களித்திருந்தனர். இப்படம் 40 லட்ச ரூபாய் வசூல் ஈட்டியது

1969 இல் மது ,அமிதாப் பச்சனோடு சாட் ஹிந்துஸ்தானி திரைப்படத்தில் நடித்துள்ளார் 
தமிழில் மூன்று படங்கள் .சிவாஜிகணேசனுடன் "பாரதவிலாஸ்" ரஜினியுடன் "தர்மதுரை "
மற்றும் ஒரு பொண்ணு ஒரு பையன் 2007

2013 ஆம் ஆண்டு பத்மசிறீ விருது பெற்றுள்ளார்.

விருதுகள்
---------

* 1980 கேரள அரசின் சிறப்பு விருது
* 1995 குழந்தைகளுக்கான சிறந்த திரைப்படத் தயாரிப்பில் (மினி என்ற திரைப்படம்)
* 2013 பத்மசிறீ விருது

சான்றுகள்
---------

1. ↑  "காப்பகப்படுத்தப்பட்ட நகல்". 2013-01-29 அன்று மூலம் பரணிடப்பட்டது. 2013-10-21 அன்று பார்க்கப்பட்டது.
மது திராட்சை
திராட்சையின் உடற்கூறியல், நாம் காண்பது அதனுள் இருக்கும் உள்பகுதிகள் ஆகும்.
நொறுக்கியில் இருந்து வெளியேற்றப்படும் நொறுக்கப்பட்ட திராட்சைகள்
மது தயாரித்தல் (ஒயின்) என்பது   திராட்சை அல்லது பிற மூலப்பொருள்களைக் கொண்டு தயாரிக்கப்படும் பழச்சாறை நொதிக்கச்செய்வதன் மூலம் தயாரிக்கப்பட்டு ஒயின் போத்தல்களில் அடைக்கப்படுகிறது. பெரும்பாலான மதுவகைகள் திராட்சைகளைக் கொண்டு செய்யப்பட்டாலும், மற்ற பழங்கள் அல்லது தாவரங்களிலிருந்து இது தயாரிக்கப்படலாம். மீட் மதுவானது தேன் கொண்டு தயாரிக்கப்படும் ஒரு மது ஆகும். 

மதுபானத்தை இரண்டு வகைகளாக பிரிக்கலாம்: அசைவில்லாத மது உற்பத்தி முறை (கார்பனேற்றம் இல்லாமல்) மற்றும் ஒளிர் ஒயின் உற்பத்தி முறை (கார்பனேற்றம் - இயற்கை அல்லது உட்செலுத்தப்படுதல்).

மது மற்றும் மதுபானம் பற்றிய அறிவியல் ஒனாலஜி என்று அழைக்கப்படுகிறது. பாரம்பரியமாக மதுவைத் தயாரிப்பவர் வைன்மேக்கர் அல்லது வின்ட்னெர் என்று அழைக்கப்படுகிறார்.

### செயல்முறைகள்

திராட்சை சாறெடுக்க முதலில் திராட்சையை அரைத்து கூழாக்க வேண்டும், பின்பு ௦.250 மி.கி பொட்டாசியம் மெட்டா பைசல்பேட், ஒரு லிட்டர் தண்ணிரில் சேர்த்து அதனுடன் 1:10 என்ற அளவில் ஈஸ்டும் சேர்க்கப்பட்டு குறைந்த வெப்பத்தில் பத்து நாட்களுக்கு குறையாமல் வைக்கப்பட வேண்டும். பல இரசாயன மாற்றங்களுக்குப் பிறகு மதுவின் மணம் வீசும். சரியான கூட்டுப் பொருள்கள் சேர்க்கவில்லை என்றாலும், வைக்கவில்லை என்றாலும் அசிட்டிக் அமில பாக்டிரியா உள்ளே நுழைந்து இந்த சாற்றை வினிகராகவும் , நீராகவும் மாற்றிவிடும்.

மதுஉற்பத்தி நாடுகள்
-------------------

  

உலகின் முதல் 15 மது உற்பத்தி நாடுகளின் பட்டியல்.

| Country | 2010 | 2011 | 2012 | 2013 | 2014 |
| --- | --- | --- | --- | --- | --- |
|  பிரான்சு | 44,381 | 50,757 | 41,548 | 42,004 | 46,698 |
|  இத்தாலி | 48,525 | 42,772 | 45,616 | 52,029 | 44,739 |
|  எசுப்பானியா | 35,353 | 33,397 | 31,123 | 45,650 | 41,620 |
|  ஐக்கிய அமெரிக்கா | 20,887 | 19,140 | 21,650 | 23,590 | 22,300 |
|  அர்கெந்தீனா | 16,250 | 15,473 | 11,778 | 14,984 | 15,197 |
|  ஆத்திரேலியா | 11,420 | 11,180 | 12,260 | 12,500 | 12,000 |
|  தென்னாப்பிரிக்கா | 9,327 | 9,725 | 10,569 | 10,982 | 11,316 |
|  சீனா | 13,000 | 13,200 | 13,511 | 11,780 | 11,178 |
|  சிலி | 8,844 | 10,464 | 12,554 | 12,820 | 10,500 |
|  செருமனி | 6,906 | 9,132 | 9,012 | 8,409 | 9,334 |
|  போர்த்துகல் | 7,148 | 5,622 | 6,308 | 6,237 | 6,195 |
|  உருசியா | 6,400 | 6,353 | 6,400 | 6,200 | 6,000 |
|  உருமேனியா | 3,287 | 4,058 | 3,311 | 5,113 | 4,093 |
|  நியூசிலாந்து | 1,900 | 2,350 | 1,940 | 2,484 | 3,204 |
|  கிரேக்க நாடு | 2,950 | 2,750 | 3,115 | 3,343 | 2,900 |
| *Rest of the World* | 27,847 | 30,906 | 27,194 | 31,177 | 31,526 |
| *World* | 264,425 | 267,279 | 257,889 | 291,902 | 278,800 |

மேற்கோள்கள்
-----------

1. ↑  , Italian Wine Central.
**யிங்லக் சினாவத்ரா**  (Yingluck Shinawatra, தாய்:ยิ่งลักษณ์ ชินวัตร}}; பிறப்பு 21 சூன் 1967) என்பவர் தாய்லாந்தின் அரசியல்வாதியும் தாய்லாந்தின் 28வது பிரதமராக 2011 முதல் 2014 வரை பதவியில் இருந்தவரும் ஆவார். இவர் தாய்லாந்து நாட்டின் முதல் பெண் பிரதமர் என்ற பெருமையைப் பெற்றார்.[

சியாங் மாயில் பிறந்த யங்லக் பொது நிர்வாகத்தில் பட்டப்படிப்பை சியாங் மாய் பல்கலைக்கழகத்திலும் பட்டமேற்படிப்பை கென்டக்கி அரசுப் பல்கலைக்கழகத்திலும் பெற்றார். அவரது அண்ணன் தக்சின் சினாவத்ரா நிறுவிய சின் வர்த்தகக் கழகத்தில் இணைந்து இருபதாண்டுகளில் மனை மேம்படுத்துனர் எஸ்சி அசெட் தலைவராகவும் தாய்லாந்தின் முன்னணி தொலைதொடர்பு நிறுவனம் அட்வான்ஸ்டு இன்ஃபோ சர்வீசஸ் மேலாண்மை இயக்குனராகவும் முன்னேறினார். இடையில் தாய்லாந்தின் பிரதமராகத் தேர்ந்தெடுக்கப்பட்டிருந்த தமையன் தட்சின் ஊழல் புகாரில் குற்றம் சாட்டப்பட்ட நிலையில் 2006ஆம் ஆண்டு நடைபெற்ற ராணுவ புரட்சியின் போது, தாய்லாந்து நாட்டில் இருந்து தப்பி ஓடி துபாயில் தஞ்சம் அடைந்தார்.

யிங்லக்கின் சகோதரரும் தாய்லாந்தின் முன்னாள் பிரதமருமான தட்சினுடன் தொடர்புடைய பியூ தாய்க் கட்சி மே 2011 தாய் பொதுத் தேர்தலில் பிரதமர் பதவிக்கான வேட்பாளராக யிங்லக் சினாவத்ராவின் பெயரை அறிவித்திருந்தது. முன்கட்ட முடிவுகளின்படி பினி தாய் கட்சி அமோக வெற்றி பெற்று 500 இடங்கள் உள்ள தாய்லாந்து நாடாளுமன்றத்தில் 263 இடங்களைக் கைப்பற்றி உள்ளது. இவ்வாறு ஒரு தனிக்கட்சி அறுதிப் பெரும்பான்மை பெறுவது தாய்லாந்து வரலாற்றில் இது இரண்டாம் முறையாகும்.

2013 கலவரம்
-----------

யங்லக் சினாவத்ராவின் (பியூ தாய் கட்சி) ஆட்சியில் 2013 நவம்பர் மாதம் ஊழல் மற்றும் முறைகேடுகள் காரணமாக போராட்டம் வெடித்தது. இதில் 5 பேர் உயிரிழந்தனர், மேலும் 100க்கும் மேற்பட்டோர் காயமடைந்தனர். பிறகு ஊழல் வழக்கில் குற்றவாளியாக அறிவிக்கப்பட்ட யிங்லக் பதவியை இழந்தார். பிறகு அவர் நாட்டில் இருந்து தப்பியோடிவிட்டார். அதைத்தொடர்ந்து இராணுவம் ஆட்சியைக் கைப்பற்றியது.

மேற்கோள்கள்
-----------

1. ↑  தாய்லாந்து நாட்டில் முதல் பெண் பிரதமர் தேர்வு பரணிடப்பட்டது 2016-03-04 at the வந்தவழி இயந்திரம் கூடல் சூலை 4,2011
2. ↑  Kate, Daniel Ten (16 May 2011). "Sister of Fugitive Ex-Premier Thaksin Chosen as Leader of Opposition Party". Bloomberg L.P.. Bangkok. .
3. ↑  Hookway, James (17 May 2011). "New Thai Candidacy". *The Wall Street Journal* (Bangkok). .
4. ↑  "Yingluck, Pheu Thai win in a landslide" *Bangkok Post* 3 July 2011
5. ↑  வேகமாகப் பரவுகிறது கலவரம் பிரதமர் பதவி விலக 2 நாள் கெடு

வெளியிணைப்புகள்
---------------

* Profile: Yingluck Shinawatra on *BBC News*

| அரசியல் பதவிகள்
 |
| --- |
| முன்னர்**அபிஜித் வெஜ்ஜாஜீவா** | **தாய்லாந்து பிரதமர்அறிவிப்பு**2011–இற்றை | **பதவியில் உள்ளார்** |
**ரிட்ஜ்பீல்ட்**  (Ridgefield) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 7.394 சதுர கிலோ மீற்றர் பரப்பளவைக் கொண்டுள்ளது. இதில் 6.608 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.786 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 11,032 ஆகும். ரிட்ஜ்பீல்ட் நகரத்தின் மக்கள் தொகை அடர்த்தி ஒரு கிலோ மீற்றருக்கு 1,669.4 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**பிலிப்பீனிய தொலைக்காட்சி நாடகம்** அல்லது **டெலிசெரி** என்பது பிலிப்பீன்சு நாட்டில் தயாரிக்கப்படும் ஒரு தொலைக்காட்சி பொழுதுபோக்கு அம்சம் ஆகும். டெலிசெரி இரண்டு பிலிப்பைன்ஸ் சொற்களிலிருந்து பெறப்பட்டது: "டெலி", இது "டெலிபிசியன்" (தொலைக்காட்சி) மற்றும் "சாரீ" (தொடர்) என்பது கருத்தாகும். 

பெரும்பாலான தொடர்கள் சமூக எதார்த்தங்களை பிரதிபலிப்புடன் தயாரிக்கப்படுகின்றது. இங்கு தயாரிக்கப்படும் தொடர்கள் 3 பிரிவுகளின் கீழ் ஒளிபரப்பு செய்யப்படுகின்றது. கிழமைநாள் தொடர், இரவுநேர தொடர்கள் (பிரைம் டைம்) மற்றும் வாரநாள் தொடர்கள் என பிரிக்க பட்டு ஒளிபரப்பாகி வருகின்றது. தொடரின் கதைகள் மூன்று மாதம் முதல் ஒரு வருடம் வரை ஒளிபரப்பு செய்யப்படுகின்றது.

முதல் பிலிப்பைன்ஸ் தொலைக்காட்ச்சி தொடர் 1963 ஆம் ஆண்டில் ஹிவாகா சா பஹாய் நா பாட்டோ என்ற தொடர் ஆகும். இது ஏபிஎஸ்-சிபிஎன் நிறுவனத்தால் தயாரிக்கப்பட்டது.

மேற்கோள்கள்
-----------

1. ↑  60 Years of Philippine Soap Operas

| * பா
* உ
* தொ
தொலைக்காட்சி நாடகத் தொடர்கள் |
| --- |
| இடம் வாரியாக | 
* அரபு உலகம்
* சீனா
* ஹாங்காங்
* இந்தியா
* ஜப்பான்
* பாக்கித்தான்
* பிலிப்பீன்சு
* தென் கொரியா
* தைவான்
* தமிழ்
* தாய்லாந்து
* துருக்கி

 |
| வகை | 
* வரலாற்று நாடகம்
* சட்ட நாடகம்
* காவல் நாடகம்
* மருத்துவ நாடகம்
* நாடகத் தொடர்
* அறிவியல் புனைவு

 |
| நாடு வாரியாக பட்டியல் | 
* தமிழ்

 |
| வடிவம் | 
* தொடர்
* குறுந்தொடர்

 |
**யாஸ்மின் குணரத்ன** (*Yasmine Gooneratne*; பிறப்பு: 1935) இலங்கை கவிஞர், கதையாசிரியர், பல்கலைக்கழக பேராசிரியர், கட்டுரையாளரும் ஆவார். இலக்கியத்தில் தனது தேச பக்தி படைப்புகள் காரணமாக இவர் பரவலாக இலங்கையில் அறியப்படுகிறார். தற்சமயம் ஆத்திரேலியாவில் வசிக்கின்றார்.

யாஸ்மின் குணரத்தின சிலோன் பல்கலைக்கழகம் மற்றும் கேம்பிரிட்ஜ் பல்கலைக்கழகத்தில் கற்றார். சவுத் வேல்ஸ் சிட்னியில் அமைந்திருக்கும் மக்கரி பல்கலைக்கழகத்தில் ஆங்கில ஆசிரியராகப் பணிபுரிகின்றார்.

வாழ்க்கை
--------

யாஸ்மின் 1962 ஆம் ஆண்டு இலங்கையைச் சேர்ந்த மருத்துவரான பிரன்டன் குணரத்னவை மணமுடித்தார். இத் தம்பதியினருக்கு இரு பிள்ளைகள் உள்ளனர்.

1990 ஆம் ஆண்டு யாஸ்மினுக்கு இலக்கியம் மற்றும் கல்வி சேவைகளுக்காக ஆர்டர் ஆப் ஆஸ்திரேலியா விருதை ஆஸ்திரேலியா அரசாங்கம் வழங்கி கௌரவித்தது. இவ் விருதை பெற்ற ஒரே இலங்கையர் இவரே. 1962 ஆம் ஆண்டில் கேம்பிரிட்ஜ் பல்கலைக்கழகத்தில் ஆங்கில இலக்கியத்தில் பிஎச்டி பட்டம் பெற்றார்.

இலக்கிய பணி
-----------

இலங்கையில் ஆங்கில் இலக்கியத்தில் முன்னணி பங்களிப்பாளர்களில் ஒருவராக யாஸ்மின் குணரத்னவும் திகழ்கின்றார்.

யாஸ்மின் 1983 ஆம் ஆண்டின் கறுப்பு சூலை கலவரங்கள் மற்றும் படுகொலைகளினால் ஏற்பட்ட சூழலைப் பற்றி பிக் மாட்ச் 1983 என்ற கவிதையை எழுதினார். இக் கவிதை 1983 இல் நடந்த உண்மை சம்பவங்களை விபரிப்பதாகும். இலக்கிய திறனாய்வு மற்றும் தேசபக்தி என்பவற்றை கருப்பொருளாக கொண்டு பதினாறு புத்தகங்களை எழுதினார். சேன்ஜ் ஆப் ஸ்கைஸ் இவரது முதல் நாவலாகும். இந் நாவலிற்கு 1991 ஆம் ஆண்டு மார்ஜோரி பர்னாட் லிட்டர்சி விருது வழங்கப்பட்டது. மேலும் 1991 ஆம் ஆண்டு பொதுநலவாய புனைவு பரிசுக்கு தேர்ந்தெடுக்கப்பட்டது. 2008 இல் த ஸ்வீட் என்ட் சிம்பிள் கைன்ட் என்ற நாவல் சர்வதேச டப்ளின் இலக்கிய விருதுக்கு பரிந்துரைக்கப்பட்டது.

1966 தொடக்கம் 1996 வரை வெளியிடப்பட்ட ஆசிய தொடரில் எழுதுதலில் (ரைட்டிங் இன் ஏசியா சிரிஸ்) பங்குபற்றிய எழுத்தாளர் ஆவார்.

மேற்கோள்கள்
-----------

1. ↑  scholarblogs.emory.edu. பார்த்தநாள் 2017-11-02
2. ↑   www.litencyc.com பார்த்தநாள் 2017-11-02
3. ↑   Bramston, Dorothy J(1994)
4. ↑   www.biblio.com. பார்த்தநாள் 2017-11-02
5. ↑   www.nla.gov.au. பார்த்தநாள் 2017-11-02
6. ↑   www.austlit.edu.au. பார்த்தநாள் 2017-11-02
7. ↑   department of the prime minister cabinet. பார்த்த நாள் 2017-11-03
8. ↑   பரணிடப்பட்டது 2020-02-17 at the வந்தவழி இயந்திரம் www.mq.edu.au பார்த்தநாள் 2017-11-02
9. ↑   www.themodernnovel.org. பார்த்தநாள் 2017-11-02
10. ↑   பரணிடப்பட்டது 2017-11-07 at the வந்தவழி இயந்திரம் www.nation.com பார்த்தநாள் 2017-11-02
**முனுகப்பட்டு மன்னார்சாமி சமேத பச்சையம்மன் கோயில்** தமிழ்நாட்டில் திருவண்ணாமலை மாவட்டம், முனுகப்பட்டு என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் ஜமதக்னி முனிவரின் கால் பட்ட இடம். இக்கோவிலில் பில்லி, சூனியம், ஏவல் போன்ற வேலைகள் பலிக்காது. கிராமத்தின் நடுவில் உள்ளதால் சான்று கிடைப்பது அரிது. இக்கோவிலின் மண்ணை எடுத்து பல பச்சையம்மன் கோவில்கள் பிரதிஷ்டை செய்திருக்கிறார்கள். மிக பழமையான குலதெய்வ வழிபாடு உடைய கோவில். அம்மனுக்கு காவலாக இருக்கும் வாமுனி செம்முனியார் தன்னை வணங்கும் அனைவருக்கும் காவலாக இருக்கிறார்.

கோயில் அமைப்பு
--------------

இக்கோயிலில் பச்சையம்மன் அம்மன், மன்னார்சாமி சன்னதிகளும், மன்னார்சாமி. நவகிரகம். உபசன்னதியும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி மூன்று காலப் பூசைகள் நடக்கின்றன. ஆடி மாதம் முக்கிய திருவிழா நடைபெறுகிறது.

ஞாயிற்று கிழமை ,மற்றும் திங்கள் கிழமை காலை முதல் இரவு 7  மணிவரை ஆலயம் திறந்து இருக்கும் .

மற்ற நாட்களில் பிற்பகல் 1 மணி முதல் 4 மணி வரை மூடப்பட்டு இருக்கும்.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.